དེ་རྗེས་ཊོག་ཊར་ཨ་མེ་ཤིས་ཅ་ལགས་ཀྱིས༧གོང་ས་མཆོག་ཚན་རིག་ལ་དོ་སྣང་ཡོང་བའི་རིམ་པའི་སྐོར་བཀའ་འདྲི་ཞུས་པར་༧གོང་ས་མཆོག་གིས་དགུང་ལོ་ཆུང་དུས་ནས་གློག་དང་འབྲེལ་བའི་ཚན་རིག་གི་འཕྲུལ་ཆས་ལ་དོ་སྣང་བྱུང་བའི་སྐོར་སོགས་བཀའ་གནང་ཡོད་པ་དང་།སྔ་དྲོ་སེམས་དང་སྲོག་ཤེས་ཡོན་སློབ་གཉེར་ཁང་གི་གོ་སྒྲིག་ལྟར་བྷོ་སི་ཊོན་མེ་རི་ཡ་ཊ་ཀོབ་ལེ་རུ་སྒོམ་སྒྲུབ་ཉམས་ལེན་གྱི་ཉམས་ཞིབ་ཐོག་རྒྱལ་སྤྱིའི་ཚོགས་འདུ་ལེགས་པར་གྲུབ་པ་དང་།ཉིན་རྒྱབ་༧ཏཱ་ལའི་བླ་མའི་ཡ་རབས་སྤྱོད་བཟང་དང་སེམས་ཀྱི་འགྱུར་བའི་རིན་ཐང་སྦྱོང་བརྡར་ལྟེ་གནས་ཁང་གི་གོ་སྒྲིག་ལྟར་མེ་ས་ཆུས་སུ་འཕྲུལ་རིག་མཐོ་སློབ་ཏུ་འཛམ་གླིང་བཟང་ཕྱོགས་སུ་འགྱུར་བ་གཏོང་མཁན་རླབས་ཆེན་མི་སྣའི་ཚོགས་འདུའི་བགྲོ་གླེང་ལ་ལྷན་བཞུགས་གནང་ཡོད་པ་དང།དེ་རྗེས་གཞོན་སྐྱེས་ཚོ་དང་ལྷན་དུ་ད་ལྟ་དང་མ་འོངས་པའི་མདུན་ལམ་དང་རེ་བའི་སྐོར་ལ་ཚོགས་འདུ་བཅས་ཉིན་འདིའི་མཛད་རིམ་ལེགས་པར་མཇུག་སྒྲིལ་ཡོད་པ་རེད།